WICE วิ่งฉิว 7% นิวไฮรอบเกือบ 3 เดือน ลุ้นทะลุเป้า 4 บ. ฟากโบรกฯเชียร์ “ซื้อ” ชูเทคนิคสวย
WICE วิ่งฉิว 7% นิวไฮรอบเกือบ 3 เดือน ลุ้นทะลุเป้า 4 บ. ฟากโบรกฯเชียร์ "ซื้อ" ชูเทคนิคสวย โดย ณ เวลา 16.04 น. ราคาอยู่ที่ 3.94 บาท บวก 0.26 บาท หรือ 7.07% สูงสุดที่ 3.96 บาท ต่ำสุดที่ 3.68 บาท ด้วยมูลค่าซื้อขาย 89.40 ล้านบาท
11 ก.ค. 2562

ผู้สื่อข่าวรายงานว่า ราคาหุ้น บริษัท ไวส์ โลจิสติกส์ จำกัด (มหาชน) หรือ WICE ล่าสุด ณ เวลา 16.04 น. อยู่ที่ 3.94 บาท บวก 0.26 บาท หรือ 7.07% สูงสุดที่ 3.96 บาท ต่ำสุดที่ 3.68 บาท ด้วยมูลค่าซื้อขาย 89.40 ล้านบาท

ทั้งนี้ ราคาหุ้นปรับตัวเพิ่มขึ้นทำจุดสูงสุดในรอบเกือบ 3 เดือน นับตั้งแต่ราคาหุ้นอยู่ที่ระดับ 3.96 บาท เมื่อวันที่ 25 เม.ย.2562
ด้าน บล.เอเซีย พลัส ระบุในบทวิเคราะห์ (8 ก.ค.62) แนะนำ “ซื้อ” โดยรอรับที่ 3.72 บาท เป้าทำกำไรที่ 4.00 บาท และ Cut Loss ที่ 3.58 บาท ทั้งนี้ WICE ราคาเปิด Gap ขึ้นมาและผ่านแนวต้านระยะสั้น 3.46 บาท เป็นการเปิด Upside พร้อม Volume สนับสนุน ประกอบกับสัญญาณ Golden Cross ระหว่าง EMA 10 และ 30 วัน สะท้อนแนวโน้มที่เป็นขาขึ้น
โดยมี MACD ที่ฟื้นตัวขึ้นต่อเนื่องและมีความชันเป็นบวกเหนือแกนศูนย์ สนับสนุนการฟื้นตัวของราคา ทั้งนี้ ประเมินแนวต้านถัดไปไว้ที่ 3.84 และ 4.00 บาท ตามลำดับ (Fibonacci Retracement ระดับ 50% และ 61.8%)
 